

**"Қазақстан Республикасындағы арнайы экономикалық аймақтар туралы" Қазақстан Республикасының Заңына толықтырулар енгiзу туралы**

Қазақстан Республикасының 2003 жылғы 4 желтоқсандағы N 504 Заңы

      "Қазақстан Республикасындағы арнайы экономикалық аймақтар туралы" 1996 жылғы 26 қаңтардағы Қазақстан Республикасының
 Заңына
 (Қазақстан Республикасы Парламентiнің Жаршысы, 1996 ж., N 1, 179-құжат; N 14, 274-құжат; 1998 ж., N 24, 443-құжат; 1999 ж., N 6, 191-құжат; 2001 ж., N 15-16, 224-құжат) мынадай толықтырулар енгiзiлсiн:

      1) 3-бап "жүйесiне енуiн жандандыру," деген сөздерден кейiн "жаңа технологиялардың бiр немесе бiрнеше сапаларын дамыту," деген сөздермен толықтырылсын;

      2) 5-баптың 1-тармағының бiрiншi бөлiгi "атқарушы органдардың" деген сөздерден кейiн "немесе аумағында арнайы экономикалық аймақ құрылатын әкiмшiлiк-аумақтық бiрлiктiң жергілiкті өкiлдi және атқарушы органдарымен келiсе отырып жасалған тиiстi орталық атқарушы органның" деген сөздермен толықтырылсын;

      3) 7-бап мынадай мазмұндағы екiнші бөлiкпен толықтырылсын:

      "Арнайы экономикалық аймақ орталық атқарушы органның ұсынысы бойынша құрылған жағдайда арнайы экономикалық аймақты басқаруды Қазақстан Республикасының Yкiметі белгiлейтiн орталық атқарушы орган жүзеге асырады.".

*Қазақстан Республикасының*

*Президенті*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК